open-index/open-wikipedia-markdown huggingface dataset:
Μέσα Σελίμοβιτς

Ο **Μέσα Σελίμοβιτς** (Meša Selimović) (1910 Τούζλα Βοσνίας - 1982 Βελιγράδι) ήταν Σέρβος συγγραφέας, καθηγητής και τακτικό μέλος της Σερβικής Ακαδημίας Επιστημών.

## Βιογραφικά στοιχεία
Γεννήθηκε το 1910 στην Τούζλα της Βοσνίας, όπου και τελείωσε το Γυμνάσιο. Σπoύδασε στη φιλοσοφική σχολή του Πανεπιστήμιο του Βελιγραδίου  σέρβικη γλώσσα και γιουγκοσλαβική λογοτεχνία. Πριν από τον Β΄ παγκόσμιο πόλεμο εργάστηκε ως καθηγητής σε γυμνάσιο της Τούζλα και από το 1945 ήταν μέλος της επιτροπής για την κουλτούρα της γιουγκοσλαβικής κυβέρνησης στο Βελιγράδι.
Το 1947-50 υπηρέτησε ως καθηγητής στην Ανώτερη Παιδαγωγική σχολή του Σεράγεβο, το 1950-53 καθηγητής στη Φιλοσοφική Σχολή της ίδιας πόλης και από το 1957-1961 ήταν διευθυντής του Εθνικού θεάτρου επίσης στο Σεράγεβο. Από το 1972 και μετέπειτα έζησε στο Βελιγράδι. Πέθανε τον Ιούλιο του 1982. Με την ευκαιρία της απονομής του βραβείου της πόλης του Σεράγεβο για το μυθιστόρημά του ο *Δερβίσης και ο θάνατος* (Derviš i smrt) ανακηρύχθηκε επίτιμος διδάκτωρ του Πανεπιστημίου του Σεράγεβο το 1966.

## Ο Δερβίσης και ο θάνατος
Ο Δερβίσης και ο θάνατος, το δημοφιλέστερο μυθιστόρημά του, μεταφράστηκε σε πολλές γλώσσες και το 1972 γυρίστηκε σε κινηματογραφική ταινία και έτυχε πολλών βραβείων. Πολλοί το αποκάλεσαν «μουσουλμανικό» με την έννοια ότι δήθεν προπαγανδίζει τη μουσουλμανική θρησκεία και το μουσουλμανικό τρόπο ζωής· χρησιμοποιεί απλά το πλαίσιο της ιδεολογίας του Ισλάμ ως ιδεολογίας της εξουσίας για να δείξει τις εσωτερικές αντιφάσεις των ιδεολογιών και να παρουσιάσει ανάγλυφα τις συγκρούσεις της ιδεολογίας ως δόγματος και απολιθωμένου τρόπου ζωής με την αυθεντική αναζήτηση του νοήματος της ζωής απ΄ τους ίδιους τους πιστούς της ιδεολογίας. Το έργο πολλοί το συγκρίνουν με τη «Δίκη» του Κάφκα, με τη διαφορά ότι στο έργο αυτό του Σελίμοβιτς η εξουσία εμφανίζεται μέσα από τα πρόσωπα χωρίς πρόσωπο και παρουσιάζεται πολύ πιο αμείλικτη μέσα απ΄ την απρόσωπη μεσολάβηση των οργάνων της. Όλα τα πρόσωπα που ασκούν την εξουσία παρουσιάζονται ως απρόσωπες βίδες ενός μηχανισμού και μιας ιεραρχίας που μοναδικό στόχο έχει την αποτελεσματικότητά της. 

## Άλλα έργα
*Σιωπές (1961)
*Το φρούριο (1970)
*Το νησί (1974)
* Αναμνήσεις (1976)
* Χασάν (ανολοκλήρωτο)

## Παραπομπές

## Εξωτερικοί σύνδεσμοι
εφημ. *Καθημερινή* Ιβο Αντριτς - Μέσα Σελίμοβιτς

Κατηγορία:Βόσνιοι συγγραφείς
Κατηγορία:Γιουγκοσλάβοι συγγραφείς
Θεόδωρος Βουχάλης

Ο **Θεόδωρος Βουχάλης** ήταν στρατηγός του Βυζαντίου του 15ου αιώνα.

## Βιογραφία
Έζησε τον 15ο αιώνα. Υπηρέτησε ως διοικητής του τμήματος της Αχαΐας. Συνελήφθη από τον Ραούλ, άλλο στρατηγό του δεσπότη του Μωριά Θωμά Παλαιολόγου, και αφού τυφλώθηκε, φυλακίστηκε μέχρι να πεθάνει.

## Πηγές
* Α. Πολυζωίδης: Τα Ελληνικά, Τόμος Β', 1874

Κατηγορία:Βυζαντινοί στρατηγοί
Σιλβέστρε Βαρέλα

Ο **Σιλβέστρε Μανουέλ Γκονσάλβες Βαρέλα** (πορ. Silvestre Manuel Gonçalves Varela) γεννήθηκε στις 2 Φεβρουαρίου 1985 και είναι Πορτογάλος μέσος ποδοσφαιριστής, ο οποίος παίζει στην πορτογαλική Μπελενένσες και στην εθνική Πορτογαλίας.

## Καριέρα

Ο Σιλβέστρε Βαρέλα είναι μαθητευόμενος της ακαδημίας της ΦΚ Πεσκαδόρες Κόστα-ντα-Καπάρικα. Το 2002 έγινε παίκτης της νεανικής ομάδας της Σπόρτινγκ Λισαβόνας. Το 2004, ο Βαρέλα δόθηκε δανεικός στην ΦΚ Κάζα Πία - τη χρονιά 2005-06, ο Βαρέλα έπαιξε 4 αγώνες γι' αυτή την ομάδα. Το επόμενο έτος, ο Βαρέλα δόθηκε δανεικός στην ΦΚ Ρεκρεατίβο, με τη φανέλα της οποίας συμμετείχε σε 22 αγώνες.

Τον Ιούνιο του 2008, ο Βαρέλα επέστρεψε στην Σπόρτινγκ, αλλά μετακόμισε, την ίδια χρονιά, στην ΦΚ Εστρέλα Αμαδόρα. Γι' αυτή την ομάδα, ο Βαρέλα πέτυχε 7 τέρματα σε 32 αγώνες. Στις 3 Μαρτίου 2009, ο Βαρέλα υπέγραψε πενταετές συμβόλαιο με την ΦΚ Πόρτο όπου παρέμεινε ως το 2017.

Τον Μάρτιο του 2010, ο Βαρέλα δέχθηκε τραύμα, γι' αυτό και δεν μπόρεσε να συμμετέχει στο Mundial 2010.

## Διεθνής καριέρα

Στις 3 Μαρτίου 2010, ο Βαρέλα έκανε το ντεμπούτο του για την εθνική Πορτογαλίας, αφού μπήκε ως αλλαγή σε φιλικό αγώνα απέναντι στην εθνική Κίνας (ο αγώνας έληξε με σκορ 2:0 υπέρ των Πορτογάλων). Το 2012, ο Βαρέλα συμμετέχει στο Euro 2012. Στον αγώνα απέναντι στην εθνική Δανίας, ο Βαρέλα πέτυχε το νικητήριο τέρμα (η Πορτογαλία νίκησε με σκορ 3:2).

## Διακρίσεις

* Κάτοχος του Σούπερ Καπ Πορτογαλίας (5): 2009, 2010, 2011, 2012, 2013
* Κάτοχος του Κυπέλλου ποδοσφαίρου Πορτογαλίας (2): 2009-10, 2010-11
* Πρωταθλητής Πορτογαλίας (3): 2010-11, 2011-12 , 2012-13
* Νικητής του Γιουρόπα Λιγκ (1): 2010-11

## Παραπομπές


## Πηγές

* Σελίδα του παίκτη στο zerozero.pt
* Σελίδα του παίκτη στο foradejogo.net 

Κατηγορία:Πορτογάλοι ποδοσφαιριστές
Κατηγορία:Μέσοι ποδοσφαιριστές
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Σπόρτινγκ Λισαβόνας
Κατηγορία:Ποδοσφαιριστές ΦΚ Πόρτο
Κατηγορία:Ποδοσφαιριστές Βιτόρια Σετούμπαλ
Κατηγορία:Ποδοσφαιριστές Εθνικής Πορτογαλίας
Κατηγορία:Ποδοσφαιριστές Εθνικής Πορτογαλίας Κ21
Κατηγορία:Ποδοσφαιριστές Ρεκρεατίβο Ουέλβα
Κατηγορία:Ποδοσφαιριστές ΚΦ Εστρέλα ντα Αμαδόρα
Κατηγορία:Πορτογάλοι ποδοσφαιριστές στο εξωτερικό
Κατηγορία:Παίκτες νικητές ΟΥΕΦΑ Γιουρόπα Λιγκ
Floruit

***Floruit*** ή συντομογραφημένη **fl.** ή **flor.**, είναι λατινική λέξη που ακολουθείται από μια χρονική περίοδο και υποδεικνύει το διάστημα κατά το οποίο ένα αντικείμενο (πρόσωπο, είδος, σχολή) ήταν ενεργό, ανθούσε, βρισκόταν σε ακμή. Η λατινική λέξη floruit σημαίνει κυριολεκτικά «άνθισε» και προέρχεται από το ρήμα flōreō (3o πρόσωπο αορίστου). Ο όρος floruit χρησιμοποιείται ιδιαίτερα (αλλά όχι αποκλειστικά) όταν δεν είναι γνωστές οι ημερομηνίες γέννησης και θανάτου ενός ιστορικού προσώπου (όπως π.χ. συγγραφέα ή καλλιτέχνη). Αναφέρεται συνήθως στο χρονικό διάστημα γύρω από το τεσσαρακοστό έτος της ηλικίας ενός ατόμου και στα ελληνικά αποδίδεται ως «περίοδος ακμής».

## Παραπομπές


Κατηγορία:Λατινικές φράσεις
Γιαρμούκ (ποταμός)

thumb|250px
Ο **Ιερομύαξ** (γενική, του Ιερομύακος) ή Ιερομύκης είναι ανατολικός παραπόταμος του ποταμού Ιορδάνη, νότια της λίμνης της Γεννησαρέτ (δηλαδή της Τιβεριάδας ή αλλιώς Θάλασσας της Γαλιλαίας). Στις όχθες του υπήρχαν πόλεις τις ελληνιστικής Δεκάπολης. Ένα από τα φαράγγια που διασχίζει ο ποταμός πιστευόταν ότι είναι η μυθική Στύξ (της Στυγός). Άλλες ονομασίες του: Ιερμουχθά κατά τον βυζαντινό χρονικογράφο Θεοφάνη, Ιερμουχά κατά τον επίσης βυζαντινό ιστορικό Αναστάσιο Σιναΐτη, για τους Άραβες Γιαρμούκ και Σιριάτ ελ Μεναντίρ. Σε ρωμαϊκά νομίσματα που βρέθηκαν στη Συρία, ο ποταμός εικονίζεται προσωποποιημένος σαν θεότητα με γενειάδα που κρατάει ένα καλάμι. Δίπλα του συχνά εικονίζεται γυναικεία θεότητα που πιθανολογείται ότι είναι η Στυξ ή άλλη θεότητα των νερών.

Τον Αύγουστου του 636 στις όχθες του 30.000 Βυζαντινοί στρατιώτες αντιμετώπισαν ισχυρότατη αραβική δύναμη υπό τον Χαλίντ ιμπν Ουαλίντ, που είχε εισβάλει στην Παλαιστίνη, στην *[[μάχη του ποταμού Γιαρμούκ]]*, όπως έμεινε γνωστή στην ιστορία. Τρεις φορές οι Άραβες ετράπησαν σε φυγή, αλλά σφοδρός άνεμος που σηκώθηκε από την έρημο τύφλωσε τους Βυζαντινούς με πυκνό σύννεφο σκόνης. Διέλυσαν τις τάξεις τους και ο Χαλίντ επωφελούμενος συγκέντρωσε τον στρατό του, ο οποίος (αθέατος μέσα στην σκόνη) τους επιτέθηκε αιφνιδιαστικά και τους εξουδετέρωσε. Η μάχη εκείνη έκρινε την τύχη της Παλαιστίνης και ολόκληρης της Συρίας.

## Παραπομπές


## Πηγές
*Μεγάλη Ελληνική Εγκυκλοπαίδεια Πυρσός, τόμος 12, σελ. 877

## Εξωτερικοί σύνδεσμοι
* 

Κατηγορία:Ποταμοί του Ισραήλ
Κατηγορία:Ποταμοί της Συρίας
Κατηγορία:Ποταμοί της Ιορδανίας
Κατηγορία:Διεθνείς ποταμοί της Ασίας
Πέλεκας Κέρκυρας

Ο **Πέλεκας** είναι χωριό στην Κέρκυρα. Απέχει 12 χιλιόμετρα δυτικά από την πόλη της Κέρκυρας ενώ βρίσκεται προς τα δυτικά παράλια και το μέσο νησιού, σε υψόμετρο 206 περίπου μέτρων. Είναι ένα παραδοσιακό, καταπράσινο χωριό που φημίζεται για το μαγευτικό του ηλιοβασίλεμα. Βρίσκεται κοντά στις παραλίες της Γλυφάδας και του Κοντογιαλού. Σύμφωνα με την απογραφή του 2001 είχε 569 κατοίκους και βρισκόταν στο δήμο Παρελίων. Στην κορυφή του χωριού και σε υψόμετρο 270 μέτρων βρίσκεται το διάσημο αξιοθέατο, παρατηρητήριο του Κάιζερ.

## Φωτοθήκη

## Παραπομπές


Κατηγορία:Χωριά της περιφερειακής ενότητας Κέρκυρας
Κατηγορία:Δήμος Κέρκυρας
Κατηγορία:Δήμος Κεντρικής Κέρκυρας και Διαποντίων Νήσων
Πρωτάθλημα Κατηγορίας Χ (TNA)

thumb|right|300px|Ένα από τα είδη αγώνα Χ κατηγορίας, Το απόλυτο Χ.
Το **Πρωτάθλημα Κατηγορίας Χ** είναι ένας επαγγελματικός τίτλος πάλης, που ανήκει στην εταιρεία Total Nonstop Action Wrestling.

## Κατηγορία Χ
Η Κατηγορία Χ είναι για παλαιστής στην επαγγελματική πάλη, όπου κάνουν εντυπωσιακές ιπτάμενες κινήσεις, κινήσεις που ρισκάρουν την σωματική τους ακεραιότητα και προσφέρουν γρήγορο ρυθμό αγώνων. Επίσης, ως το 2007 υπήρχε όριο στα κιλά και ήταν 102 kl. Από το 2007, αν και θεωρείται αυτονόητο ότι ένας παλαιστής πρέπει να είναι ελαφρύς για να διαγωνίζεται σε αυτή την κατηγορία, όλα τα κιλά επιτρέπονται. Είναι δημιουργία της εταιρείας Total Nonstop Action Wrestling.

## Ιστορία
Το πρωτάθλημα της κατηγορίας Χ δημιουργήθηκε το 2002 και έκανε την πρώτη του εμφάνιση στις 19 Ιουνίου. Οι κανόνες του είναι οι συνηθισμένοι της επαγγελματικής πάλης.

### Είδη αγώνων
Τρία είναι τα είδη αγώνων που χρησιμοποιεί η εταιρεία TNA για αυτή την κατηγορία
* **Απόλυτο Χ:** Πάνω από το ρινγκ είναι κρεμασμένα σχοινιά, σε σχηματισμό Χ, με τον τίτλο να κρέμεται στην μέση τους και οι παλαιστές, πρέπει να το ξεκρεμάσουν, σκαρφαλώνοντας τα (φωτογραφία πάνα δεξιά).
* **Σιδερένιο Άσυλο:** Το ρινγκ είναι περιτριγυρισμένο από σιδερένια κάγκελα που σχηματίζουν ένα κλουβί, με μια τρύπα στην μέση της οροφής. Νικητής ο πρώτος που θα καταφέρει να αποδράσει.
* **Αγώνας Χ Απόδρασης:** 3 ή περισσότεροι παλαιστές παλεύουν μέσα σε ένα κλουβί με μια τρύπα στο κέντρο. Με τους συνηθισμένους κανόνες πρέπει να μείνουν μέσα στο ρινγκ μόνο δύο, αφού οι άλλοι πρέπει να αποκλειστούν. Οι δύο τελευταίοι παλεύουν για τον νικητή, που θα είναι όποιος αποδράσει πρώτος.

### Ιστορικό Πρωταθλητών

### Ρεκόρ
* Περισσότερες κατακτήσεις: **8 φορές** – Κρις Σέιμπιν
* Πρώτος Πρωταθλητής: Έι Τζέι Στάιλς
* Μακροβιότερος Πρωταθλητής: **301 ημέρες** - Ώστιν Άρις
* Συντομότερη Θητεία: **λιγότερο από 1 ώρα** – Έρικ Γιάνγκ

## Πηγές
Κατηγορία:Επαγγελματική Πάλη
Υδροτελλούριο

Το **υδροτελλούριο** (αγγλικά: *hydrogen telluride*) είναι τριατομική ανόργανη χημική ένωση, που περιέχει υδρογόνο και τελλούριο, με μοριακό τύπο **H<sub>2</sub>Te**. Είναι το απλούστερο υδρίδιο του τελλουρίου. Σπάνια εμφανίζεται, γιατί διασπάται γρήγορα στα στοιχεία που το αποτελούν, ιδιαίτερα σε θερμοκρασία πάνω από τους -2&nbsp;°C. Οι περισσότερες ενώσεις με δεσμό Te-Η (τελλουρόλες), είναι (επίσης) ασταθείς, με την τάση να αποβάλλουν H2. Το υδροτελλούριο χημικά και δομικά είναι παρόμοιο με το υδροσελήνιο. Και τα δυο είναι όξινα. Η δεσμική γωνία H-Te-Η είναι περίπου 90°. Οι πτητικές ενώσεις του τελλουρίου συχνά έχουν δυσάρεστες οσμές, παρόμοιες με αυτές του πράσου ή του σκόρδου σε αποσύνθεση.

## Παραγωγή

Το υδροτελλούριο παράγεται με οξύνιση αλάτων του τελλουρίου, όπως είναι το τελλουριούχο αργίλιο (Al2Te3) και το τελλουριούχο νάτριο (Na2Te). Το τελλουριούχο νάτριο, με τη σειρά του, μπορεί να παραχθεί με αντίδραση μεταλλικού νατρίου και στοιχειακού τελλουρίου, σε άνυδρη αμμωνία. Το ενδιάμεσο της οξύνισης των τελλουριούχων αλάτων, δηλαδή το ανιόν HTe-, είναι σταθερό. Επίσης, το όξινο τελλουριούχο νάτριο (NaHTe) μπορεί να παραχθεί με αναγωγή τελλουρίου από νατριοβοριοτετραϋδρίδιο (NaBH4).

Σε εργαστηριακή κλίμακα, το υδροτελλούριο συνήθως παράγεται με υδρόλυση ενώσεων του τελλουρίου με ηλεκτροθετικά μέταλλα. Τυπικά χρησιμοποιείται υδρόλυση του τελλουριούχου αργιλίου:

\mathrm{Al_2Te_3 + 6H_2O \xrightarrow{H^+} 3H_2Te + 2Al(OH)_3} 


Τελλουριούχο μαγνήσιο (MgTe) και τελλουριούχα αλκάλιμέταλλα επίσης μπορούν να υδρολυθούν παράγοντας υδροτελλούριο. Συνήθως οι υδρολύσεις αυτές απαιτούν την παρουσία οξέος, γιατί το ίδιο το υδροτελλούριο είναι αρκετά όξινο. Επίσης έχουν αναπτυχθεί και ηλεκτρολυτικές μέθοδοι παραγωγής υδροτελλουρίου.

## Ιδιότητες

Το υδροτελλούριο είναι μια ενδοθερμική ένωση, ασταθής στον ατμοσφαιρικό αέρα, και εύκολα μπορεί να οξειδωθεί από το ατμοσφαιρικό οξυγόνο, παράγοντας νερό και στοιχειακό τελλούριο:

\mathrm{2H_2Te + O_2 \xrightarrow{} 2H_2O + 2Te} 


Το υδροτελλούριο είναι σχεδόν το ίδιο όξινο με το φωσφορικό οξύ (με pKa1 2,64 έναντι 2,09). Το υδροτελλούριο αντιδρά με πολλά μέταλλα, σχηματίζοντας τα αντίστοιχα τελλουριούχα μέταλλα. Π.χ.:

\mathrm{H_2Te + 2Na \xrightarrow{} Na_2Te + H_2} 


## Παρατηρήσεις, υποσημειώσεις και αναφορές


Κατηγορία:Υδρίδια
Κατηγορία:Ανόργανα οξέα
Κατηγορία:Ασταθείς ενώσεις
Γεωργιάδης

Το ελληνικό επώνυμο **Γεωργιάδης** μπορεί να αναφέρεται σε ένα από τα παρακάτω πρόσωπα:

* Άδωνις Γεωργιάδης (γεν. 1972), ιστορικός, πολιτικός, συγγραφέας και εκδότης
* Αθανάσιος Γεωργιάδης, νομομηχανικός του 20ού αιώνα
* Αλέξανδρος Γεωργιάδης, οπλαρχηγός Μακεδονομάχος
* Αναστάσιος Γεωργιάδης Λευκίας, ευεργέτης, καθηγητής πανεπιστημίου και ιατρός
* Ανδρέας Γεωργιάδης (1916 - 1979), αθλητής της κολύμβησης, της υδατοσφαίρισης και της πετοσφαίρισης
* Ανδρέας Γεωργιάδης (ζωγράφος) 
* Αντώνης Γεωργιάδης, Έλληνας ποδοσφαιριστής και προπονητής
* Απόστολος Γεωργιάδης (γεν. 1935), νομικός και μέλος της Ακαδημίας Αθηνών
* Βασίλειος Γεωργιάδης, γραμματέας του αγώνα του 1821
* Γιάννης Γεωργιάδης (γεν. 1963), κλασικός μουσικός
* Δημήτριος Γεωργιάδης (1924 - 1990), συγγραφέας και ακαδημαϊκός
* Θεοδόσιος Γεωργιάδης (1878 - 1962), μουσικοδιδάσκαλος, πρωτοψάλτης, θεολόγος, αγιογράφος, λόγιος
* Ιάσων Γεωργιάδης (1902 - ?), αθλητής και διοικητικός παράγοντας της αντισφαίρισης
* Κωνσταντίνος Γεωργιάδης (? - 1937), δικαστικός
* Λάζαρος Γεωργιάδης (1921 - 1975), αθλητής της κολύμβησης, της υδατοσφαίρισης και σκακιστής
* Νικόλαος Γεωργιάδης (1830 - 1915), ιατρός
* Νταν Γεωργιάδης (1922 - 1998), αθλητής στίβου, ποδοσφαιριστής, παίκτης του ράγκμπι, αθλητής του χάντμπολ και προπονητής ποδοσφαίρου
* Προκόπιος Γεωργιάδης (1813 - 1889), Αρχιεπίσκοπος Αθηνών και πάσης Ελλάδος μεταξύ 1874–1889
* Σταμάτιος Γεωργιάδης, πληρεξούσιος Σάμου στην Εθνοσυνέλευση του 1843-44 μαζί με τον Λυκούργο Λογοθέτη
* Χάρης Γεωργιάδης (γεν. 1972), Κύπριος υπουργός και βουλευτής

## Δείτε Επίσης
* Γιώργος Γεωργιάδης
* Ιωάννης Γεωργιάδης

Κατηγορία:Ελληνικά επώνυμα
Ήρα (ζιζάνιο)

thumb|right|210px|Το είδος ''Lolium rigidum''
[thumb|right|210px|Η παραβολή της ήρας στο σιτάρι αναφέρεται στο ''[Κατά Ματθαίον Ευαγγέλιον* (ιγ΄ 24-30). Πίνακας του Αβραάμ Μπλόεμαρτ (1624), Μουσείο Βαλτιμόρης]]
Η *'ήρα*' ([[λατινική]] και επιστημονική ονομασία *Lolium*) είναι γένος [[Δικοτυλήδονο|μονοκοτυλήδονων]] φυτών, που ανήκει στην… Η ήρα είναι μονοετές ζιζάνιο που το βρίσκουμε και ανάμεσα στο [[σιτάρι]] και τη [[σίκαλη]] από όπου προήλθε  η [[παραβολή των ζιζανίων]] αλλά και η παροιμία: ξεχώρισε την ήρα από το [[σιτάρι]].

==Είδη==
* *Lolium canariense* ([[Κανάριοι νήσοι|Καναρίων νήσων]])
* *Lolium multiflorum* (ιταλικό)
* *Lolium perenne* (πολυετές που χρησιμοποιείται ως χορτοτάπητας)
* *Lolium persicum* (περσικό που χρησιμοποιείται ως ζωοτροφή)
* *Lolium remotum*
* *Lolium siculum*
* *Lolium subulatum*
* *Lolium temulentum'' (δηλητηριώδες)

Κατηγορία:Ποοειδή
Άλωση της Λέσβου (1462)

Η **Άλωση της Λέσβου** ήταν πολεμική επιχείρηση του Μωάμεθ Β΄ προς κατάκτηση του νησιού, ως αντίποινα για την ήττα του στην Μεθώνη.

## Εξέλιξη της μάχης
Στις αρχές του 1462, και αφού ο Μωάμεθ επέστρεψε από την εκστρατεία του στη Βλαχία κατά του Βλαντ Τσέπες αποφάσισε να καταλάβει το νησί της Λέσβου, που τότε βρίσκονταν υπό την διοίκηση του Γενοβέζικου οίκου των Γκαττιλούζιο.

Έφτασε ο ίδιος κάτω από τα τείχη της Μυτιλήνης με ισχυρό στόλο και πολυάριθμο στρατό για αποβίβαση και με διοικητή τον βεζίρη Μαχμούτ πασά. Αμέσως έστειλε τελεσίγραφο στον διοικητή Νικολό Γκαττιλούζιο Β' να παραδώσει το νησί, το οποίο αυτός απέρριψε. Από τον διαρκή κανονιοβολισμός που ακολούθησε επί εικοσιεπτά ημέρες γκρεμίστηκε το μεγαλύτερο μέρος της πόλης, και ο δούκας του νησιού αναγκάστηκε να παραδοθεί. Μολονότι του δόθηκε υπόσχεση χάριτος, οδηγήθηκε στην Κωνσταντινούπολη, όπου και απαγχονίστηκε. Η τύχη του νησιού μετά την άλωση υπήρξε δεινή. Τριακόσιοι Καταλανοί πειρατές κόπηκαν στα δυο με πριόνι, ενώ από τους υπόλοιπους κάτοικους όσοι είχαν συντελέσει στην υπεράσπιση της πόλης μοιράστηκαν σε τρεις τάξεις. Η τάξη των πλουσιότερων εξορίστηκαν ατιμώρητοι να παν να εγκατασταθούν στην Κωνσταντινούπολη. Η μέση τάξη έγινε ιδιοκτησία των γενιτσάρων και ανέλαβαν την φρούρηση του νησιού. Η δε τάξη των πτωχότερων διασκορπίστηκε στα προάστια του νησιού. Οκτακόσια αγόρια και κορίτσια από τις ευγενέστερες οικογένειες παρέλαβε ο σουλτάνος για το παλάτι και το χαρέμι του.

Μετά την άλωση εξερράγη το 1463 ο πρώτος Βενετοτουρκικός πόλεμος μεταξύ Ενετών και Οθωμανών.

## Πηγές
* Α. Πολυζωίδης: Τα Ελληνικά, Τόμος Β', 1874

Κατηγορία:Ιστορία της Λέσβου
Κατηγορία:Μάχες της Οθωμανικής Αυτοκρατορίας
Άλωση της Εύβοιας (1470)

Η **Άλωση της Ευβοίας** ήταν πολεμική επιχείρηση του Μωάμεθ Β΄ προς κατάκτηση του νησιού.

## Εξέλιξη της μάχης
Το 1470 ο Μωάμεθ αποφάσισε να καταλάβει την Εύβοια. Με μεγάλες δυνάμεις προχώρησε από την Στερεά Ελλάδα και στρατοπέδευσε με εβδομήντα χιλιάδες άνδρες ξηράς στις ακτές του Ευρίπου, ενώ ο στόλος του με τετρακόσια πλοία αγκυροβόλησε κοντά στο νησί. Ο ναύαρχος της Βενετίας, Κανάλης, έχοντας μόνο 35 γαλέρες υπό την διοίκησή του, αναγκάστηκε να υποχωρήσει. Οι Τούρκοι έκλεισαν το στενό με αλυσίδα και έχτισαν με τα πλοία τους γέφυρα, διαμέσου της οποίας πέρασε ο Τουρκικός στρατός από την στεριά μέχρι το νησί. Αμέσως άρχισε η πολιορκία της πρωτεύουσας Χαλκίδας. Τρεις πολύνεκρες έφοδοι αποκρούστηκαν από τις 10 Ιουλίου μέχρι τις 5 Αυγούστου. Οι νεκροί ήταν πολλοί και από τις δύο μεριές, και η φρουρά εξασθένησε. Ο Κανάλης εμφανίστηκε επιστρέφοντας με εκατό περίπου πλοία. Έσπασε την αλυσίδα και ήταν έτοιμος να διαρρήξει τη γέφυρα, αλλά σταμάτησε περιμένοντας περισσότερα καράβια. Ο Μωάμεθ επέσπευσε τις ενέργειές του. Μια ακόμα έφοδος αποκρούστηκε, αλλά στην επόμενη έφοδο το φρούριο τελικά έπεσε.

Οι απώλειες των Τούρκων ήταν μεγάλες, σύμφωνα με τα Ενετικά χρονικά έφταναν τις 50.000 νεκρούς. Ο Μωάμεθ εκδικήθηκε σκληρά την αντίσταση των Ελλήνων κατά το πλείστον προμάχων. Οι φρικτές ποινές ήταν διχοτόμηση με πριόνι, ανασκολοπισμός και αποκεφαλισμός. Ο Paulo Erizzo, φρούραρχος της Χαλκίδας κόπηκε με πριόνι, και η θυγατέρα του κόπηκε κομματάκια. Ο Κανάλης οδηγήθηκε δέσμιος στην Βενετία και καταδικάστηκε σε εξορία.

## Πηγές
* Α. Πολυζωίδης: Τα Ελληνικά, Τόμος Β', 1874

Κατηγορία:Περιφερειακή ενότητα Ευβοίας
Κατηγορία:Μάχες της Οθωμανικής Αυτοκρατορίας
Σαλέντο

Το **Σαλέντο** ή στα ελληνικά **Σαλαντία** είναι χερσόνησος στο νοτιοανατολικό τμήμα της Ιταλίας. Είναι υποχερσόνησος της κύριας Ιταλικής χερσονήσου και συχνά περιγράφεται ως «το τακούνι» της μπότας. Ανήκει διοικητικά στην περιφέρεια της Απουλίας και διαιρείται διοικητικά σε τρεις επαρχίες, στις επαρχίες του Λέτσε, του Μπρίντιζι και του Τάραντα. Η χερσόνησος είναι επίσης γνωστή ως Χερσόνησος του Οτράντο. Στην αρχαιότητα ήταν γνωστή με το όνομα Μεσσαπία.

## Ιστορία
200px|left|thumb|Μεσαιωνικός πύργος
Στην αρχαιότητα η χερσόνησος ονομαζόταν Μεσσαπία και ήταν κατοικημένη από το γηγενές φύλο των Μεσσαπίων.  Από τον 8ο αιώνα π.Χ. ξεκίνησε η εγκατάσταση Ελλήνων που ίδρυσαν πολλές αποικίες στα παράλιά της με κυριότερη τον Τάραντα στο βορειοδυτικό της τμήμα. Τον 3ο αιώνα π.Χ. κατέλαβαν την περιοχή οι Ρωμαίοι που παρέμεινα κύριοι της περιοχής, όπως και ολόκληρης της Ιταλικής χερσονήσου για αιώνες. Τον 5ο αιώνα π.Χ. κατέλαβαν την περιοχή οι Οστρογότθοι, ενώ τον 6ο αιώνα τα στρατεύματα του Ιουστινιανού ανακατέλαβαν την περιοχή, η οποία παρέμεινε υπό Βυζαντινό έλεγχο μέχρι τον 11ο αιώνα. Στη φάση αυτή το Σαλέντο πέρασε στον έλεγχο των Νορμανδών. Τα επόμενα χρόνια υπήρξε τμήμα του Βασιλείου της Σικελίας και του Βασιλείου της Νάπολης. Ενσωματώθηκε στην Ιταλία το 1861 με την ενσωμάτωση του Βασιλείου των Δύο Σικελιών στο Ιταλικό κράτος.

## Γεωγραφία
200px|right|thumb|Το νοτιότερο άκρο του Σαλέντο
Το Σαλέντο είναι μία βραχώδης ασβεστολιθική χερσόνησος που χωρίζει την Αδριατική Θάλασσα από το Ιόνιο. Είναι πεδινή στο μεγαλύτερο μέρος της με αρκετούς λόφους που δεν υπερβαίνουν τα 300 μέτρα ύψος. Η χερσόνησος περιλαμβάνει το ανατολικότερο τμήμα της Ιταλίας, που είναι το ακρωτήριο Παλάσα λίγο νοτιότερα του Οτράντο και πιθανόν σχετίζεται με το ακρωτήριο της Ιαπυγίας των αρχαίων Ελλήνων. Στο νοτιότερο σημείο της είναι χτισμένη η πόλη Σάντα Μαρία Ντι Λεύκα. Η χερσόνησος χωρίζεται σε τρεις επαρχίες , στις επαρχίες του Λέτσε, του Μπρίντεζι και του Τάραντα.

## Τουρισμός
250px|left|thumb|Ακτή στην Αδριατική
Το Σαλέντο διαθέτει πλούσια ιστορία που αποτυπώνεται στα σπουδαία μνημεία της αρχαίας και της μεσαιωνικής περιόδου. Ξεχωρίζουν τα ιστορικά κέντρα των πόλεων με σπουδαιότερο το ιστορικό κέντρο του Λέτσε. Η χερσόνησος διαθέτει παραλίες και μαρίνες που συγκεντρώνουν μεγάλο αριθμό επισκεπτών την καλοκαιρινή περίοδο,  

## Πολιτισμός
Στο Σαλέντο διαμένει ελληνόφωνος πληθυσμός που ομιλεί την Κατωιταλική διάλεκτο ή Γραικανική. Η διάλεκτος ομιλείται σε μία ομάδα μικρών πόλεων νότια του Λέτσε, με κέντρο την πόλη Καλημέρα. Οι ελληνόφωνοι διατηρούν την πλούσια πολιτισμική τους παράδοση μέχρι τις μέρες μας.

## Πόλεις
200px|right|thumb|Πλατεία στο Λέτσε
Οι μεγαλύτερες πόλεις του Σαλέντο είναι οι παρακάτω:
*Τάραντας
*Λέτσε 
*Μπρίντιζι
*Φρανκαβίλα Φοντάνα
*Γκροτάλιε
*Οστούνι
*Ναρντό
*Μαντουρία

## Παραπομπές


## Εξωτερικοί σύνδεσμοι
* 

Κατηγορία:Χερσόνησοι της Ιταλίας
Κατηγορία:Απουλία
Πολιορκία της Ρόδου

Η **Πολιορκία της Ρόδου** μπορεί να αναφέρεται σε κάποιο από τα εξής λήμματα:

* Πολιορκία της Ρόδου (305–304 π.Χ.) από τον Δημήτριο Πολιορκητή
* Πολιορκία της Ρόδου (88 π.Χ.) από τον Μιθριδάτη Ευπάτωρα
* Πολιορκία της Ρόδου (1306) από τους Ιωαννίτες Ιππότες
* Πολιορκία της Ρόδου (1444) από τους Τούρκους
* Πολιορκία της Ρόδου (1480) από τους Τούρκους
* Πολιορκία και Κατάκτηση της Ρόδου από τους Τούρκους (1522) 

Κατηγορία:Πολιορκίες
Μάρκο Ρόις

Ο **Μάρκο Ρόις** (*Marco Reus*, 31 Μαΐου 1989) είναι Γερμανός ποδοσφαιριστής, ο οποίος αγωνίζεται ως επιθετικός ή ακραίος για την Εθνική Γερμανίας.

Ο Ρόις πέρασε την καριέρα του ως νέος στην Μπορούσια Ντόρτμουντ, προτού αποχωρήσει με προορισμό την Ροτ Βάις Άλεν.
Είναι γνωστός για την ευχέρειά του στο παιχνίδι, την ταχύτητα, αλλά και την τεχνική του κατάρτιση. Έχει αγωνιστεί με τρεις διαφορετικές ομάδες στη διάρκεια της καριέρας του, με πιο σημαντική, και πιο αναγνωρίσιμη ως παρουσία, στη Μπορούσια Μενχενγκλάντμπαχ της γερμανικής Μπουντεσλίγκα.

Πρωταρχική θέση του Ρόις είναι αυτή του δεξιού ακραίου, αν και, είναι ικανός να αγωνιστεί και στις δύο πλευρές του γηπέδου αλλά και στον χώρο της μεσαίας γραμμής, λόγω της ικανότητάς του να παίζει την μπάλα και με τα δυο του πόδια. Το 2012 ήταν η πλέον επιτυχημένη σεζόν του, πετυχαίνοντας 18 τέρματα και δίνοντας 8 ασίστ, καθώς βοήθησε την Γκλάντμπαχ να εξασφαλίσει μια θέση στο Τσάμπιονς Λιγκ της επόμενης περιόδου. Συμφώνησε να μεταγραφεί στην ομάδα της γενέτειράς του Μπορούσια Ντόρτμουντ, στο τέλος εκείνης της σεζόν. Αγωνίζεται με τον αριθμό 11, τον οποίο παλιότερα έφερε ο Μάριο Γκέτσε.

## Παραπομπές


Κατηγορία:Γερμανοί ποδοσφαιριστές
Κατηγορία:Μέσοι ποδοσφαιριστές
Κατηγορία:Επιθετικοί ποδοσφαιριστές
Κατηγορία:Ποδοσφαιριστές Μπορούσια Μενχενγκλάντμπαχ
Κατηγορία:Ποδοσφαιριστές Μπορούσια Ντόρτμουντ
Κατηγορία:Ποδοσφαιριστές Εθνικής Γερμανίας
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Μπούντεσλιγκα
Κατηγορία:Ποδοσφαιριστές Εθνικής Γερμανίας Κ21
Κατηγορία:Ποδοσφαιριστές Ροτ Βάις Άλεν
Κατηγορία:Ποδοσφαιριστές 2. Μπούντεσλιγκα
Κατηγορία:Ποδοσφαιριστές Παγκοσμίου Κυπέλλου 2018
Έρικ Γιανγκ

Ο **Τζέρεμι Φριτζ** (*Jeremy Fritz*, 15 Δεκεμβρίου 1979) είναι Καναδός παλαιστής, γνωστός με το ψευδώνυμο που χρησιμοποιεί στα ρινγκ **Έρικ Γιάνγκ**. Είναι περισσότερο γνωστός για την θητεία του με την εταιρεία Total Nonstop Action Wrestling. Αυτή την στιγμή έχει συμβόλαιο με το WWE NXT.

## Καριέρα
Ξεκίνησε να ασχολείται με την επαγγελματική πάλη, από τότε που τελείωσε το λύκειο, και το 1998 έκανε το ντεμπούτο σε αγώνες. Μόλις έμαθε τα μυστικά του αθλήματος, συνέχισε σε ανεξάρτητο επίπεδο να αγωνίζεται σε διάφορα τουρνουά για μικρές εταιρείες. Πέρασε από δοκιμαστικά στο WWE, αλλά δεν προσλήφθηκε ποτέ.

### [[TNA]]
Το 2004, υπέγραψε με το Total Nonstop Action Wrestling. Εκεί συμμετείχε στην "Ομάδα Καναδά" που αποτελούσαν παλαιστές που είχαν καναδέζικη υπηκοότητα. Πέρασε από πολλά στάδια και άλλαξε αρκετούς ρόλους. Είχε αντιπαλότητες με τους Μπόμπι Ρουντ, Τζέιμς Στορμ και άλλους. Στην καριέρα του, στην εταιρεία, έχει κατακτήσει μια φορά το Πρωτάθλημα Κατηγορίας Χ, δύο φορές το Τηλεοπτικό Πρωτάθλημα και τέσσερις φορές το Ομαδικό Πρωτάθλημα, δύο με τον Μπόμπι Ρουντ, μια με τον Φράνκι Καζάριαν και μια ως μέλος ομάδας με τους Κέβιν Νας και Σκοτ Χαλ. Έγινε ο πρώτος άνδρας που κατακτά το Ομαδικό Πρωτάθλημα Γυναικών στο πλευρό της (κοπέλας του στο σενάριο) Ο Ντι Μπι. Το 2014 άρχισε μια κόντρα με τον Αμπύς, απο τον οποίο και έχασε. Έπειτα άρχισε να διεκδικεί το Παγκόσμιο Πρωτάθλημα Βαρέων Βαρών και τα κατάφερε κόντρα στον Μάγκνους τον Απρίλιο. Ο Γιανγκ έμεινε πρωταθλητής μέχρι τον Ιούνιο.

## Σημαντικότεροι τίτλοι
* Παγκόσμιο Πρωτάθλημα Βαρέων Βαρών TNA (1 φορά)
* Πρωτάθλημα Κατηγορίας Χ (1 φορά)
* Τηλεοπτικό Πρωτάθλημα TNA (2 φορές)
* Ομαδικό Πρωτάθλημα TNA (4 φορές - 2 με τον Μπόμπι Ρουντ, 1 με τον Φράνκι Καζάριαν και μια ως μέλος ομάδας με τους Κέβιν Νας και Σκοτ Χαλ)
* Ομαδικό Πρωτάθλημα NWA (2 φορές - με τον Μπόμπι Ρουντ)
* Ομαδικό Πρωτάθλημα Γυναικών (1 φορά - με την Ο Ντι Μπι)

## Παραπομπές


## Πηγές
* Προφίλ στο TNA
* Προφίλ στο owow

## Εξωτερικοί σύνδεσμοι
* 

Κατηγορία:Επαγγελματίες παλαιστές
Κατηγορία:Επαγγελματίες παλαιστές του TNA
Αρχείο (αρχαία Αθήνα)

Το **αρχείον ή αρχεία** στην αρχαία Αθήνα ήταν ο τόπος όπου συνεδρίαζαν οι αρχές, αλλά και όπου φυλάσσονταν τα δημόσια έγγραφα. Ο τόπος αυτός ήταν το Μητρώο, το ιερό της Ρέας, μητέρας των θεών, στους βόρειους πρόποδες της Ακρόπολης, όπως αναφέρει ο Παυσανίας. Τα δημόσια έγγραφα, που φυλάσσονταν στο Μητρώο, βρίσκονταν υπό την άμεση επιτήρηση του προέδρου των Πεντακοσίων, που λεγόταν επιστάτης. Εκεί κατέθεταν οι Αθηναίοι το πρωτότυπο κάθε ψηφίσματος του δήμου, γραμμένο σε πάπυρο ή σε δέρμα.

## Πηγές
* Μεγάλη Ελληνική Εγκυκλοπαίδεια Πυρσός, τόμος 5, σελ. 726

Κατηγορία:Αρχαία Αθήνα
Στρατονίκη (αδελφή Περδίκκα Β')

Η **Στρατονίκη** ήταν αδελφή του βασιλιά της Μακεδονίας Περδίκκα Β'. Παντρεύτηκε τον βασιλιά των Οδρυσών Θρακών Σεύθη Α'. Χάρη στο γάμο αυτό (που έγινε πριν ακόμη ο Σεύθης γίνει βασιλιάς), ο Περδίκκας απομάκρυνε από τη χώρα του τον εισβολέα βασιλιά των Οδρυσών Θρακών Σιτάλκη. Ο Σιτάλκης ήταν σύμμαχος των Αθηναίων και εισέβαλε στη Μακεδονία κατά τα πρώτα χρόνια του Πελοποννησιακού Πολέμου (429 π.Χ.).

## Πηγές
* Μεγάλη Ελληνική Εγκυκλοπαίδεια Πυρσός, τόμος 22, σελ. 437

Κατηγορία:Αρχαίοι Μακεδόνες
Στρατήγιον (αρχαία Αθήνα)

Το **Στρατήγιον** ήταν το αρχείο των δέκα Αθηναίων στρατηγών, ένας χώρος που βρισκόταν στην Αρχαία Αγορά. Εκεί συγκεντρώνονταν οι στρατηγοί, όταν βρίσκονταν στην Αθήνα, για να εκτελέσουν τα καθήκοντά τους. Εκεί επίσης έτρωγαν με έξοδα του δημοσίου. Στο αρχείο αυτό και οι δέκα μέχρι τα μέσα του 4ου αιώνα π.Χ., και ανά ένας κατόπιν επιτελούσαν τα κάθε είδους καθήκοντά τους (θρησκευτικά, πολιτικά, δικαστικά, στρατιωτικά και άλλα). Δηλαδή έκαναν τις προετοιμασίες για πόλεμο, όριζαν τους τριήραρχους, κατάρτιζαν τους καταλόγους των στρατευσίμων, δέχονταν τις ενστάσεις σχετικά με την τριηραρχία και τις προεισφορές από τους πολίτες. ήταν δε εισηγητές των ενστάσεων αυτών, όπως και των δικών που αναφέρονται στις αντιδόσεις, στα δικαστήρια.

Έχει χτιστεί πάνω σε δύο αρχαίους τάφους πριν από σχεδόν 2.700 χρόνια, οι αρχαιολογικές ενδείξεις αποκαλύπτουν την παρουσία μιας ηρωικής λατρείας αφιερωμένης στον ήρωνα με το όνομα «Στρατηγός», ένας τίτλος που αργότερα χρησιμοποιήθηκε για να χαρακτηρίσει τους Αθηναίους στρατηγούς.
## Δείτε επίσης
* Αθηναίων Πολιτεία (Αριστοτέλης)

## Υποσημειώσεις


## Πηγές
* Μεγάλη Ελληνική Εγκυκλοπαίδεια Πυρσός, τόμος 22, σελ. 426

## Εξωτερικοί σύνδεσμοι
* Αρχαιολογία της Πόλης των Αθηνών - Στρατήγιον *eie.gr*

Κατηγορία:Αθηναϊκή διοίκηση
Κατηγορία:Αρχαία Αγορά της Αθήνας
Στρατοκλής

Με το όνομα Στρατοκλής συναντάμε:
*τον Στρατοκλή, Αθηναίο ρήτορα,
*τον Στρατοκλή, Αθηναίο επώνυμο άρχοντα,
*τον Στρατοκλή, στρατιωτικό από την Κρήτη,
*τον Στρατοκλή, Αθηναίο στρατηγό,
*τον Στρατοκλή, πολιτικό από την Αμφίπολη.
Δ΄ Εθνική ποδοσφαίρου ανδρών 2000-01

Η **Δ΄ Εθνική Κατηγορία 2000–2001** ήταν η 14η διοργάνωση της Δ΄ Εθνικής Κατηγορίας, μετά την επίσημη ίδρυσή της το 1987, ως τέταρτο τη τάξει πρωτάθλημα ανδρών του ελληνικού ποδοσφαίρου. Διοργανώθηκε με τη συμμετοχή 64 ομάδων, οι οποίες χωρίστηκαν σε 4 ομίλους με 16 ομάδες ο καθένας. Ο πρωταθλητής του κάθε ομίλου εξασφάλισε την άνοδό του στην Γ΄ Εθνική Κατηγορία 2001–2002, ενώ οι ομάδες από την 11η θέση και κάτω υποβιβάστηκαν στα τοπικά πρωταθλήματα.

## Βαθμολογίες
### 1ος όμιλος
Στον 1ο όμιλο συμμετείχαν 16 ομάδες που προέρχονταν από την Αθήνα, τη Βοιωτία και την Πελοπόννησο. Την άνοδο στην Γ΄ Εθνική Κατηγορία 2001–2002 εξασφάλισε ο Φωστήρας Ταύρου.

 
*Ο Επαμεινώνδας Λεύκτρων και ο Πάμισος Μεσσήνης είναι τιμωρημένοι με αφαίρεση 2 βαθμών

### 2ος όμιλος
Στον 1ο όμιλο συμμετείχαν 16 ομάδες που προέρχονταν από τον Πειραιά, την Κρήτη, την Εύβοια και τα νησιά του Αιγαίου. Την άνοδο στην Γ΄ Εθνική Κατηγορία 2001–2002 εξασφάλισε η Α.Ε. Χανίων.

*Ο Αίας Σαλαμίνας και ο Εργοτέλης έχουν αφαίρεση 3 βαθμών
*Ο Αιγέας Πλωμαρίου έχει αφαίρεση 1 βαθμού
*Για τη δέκατη θέση δόθηκε αγώνας μπαράζ μεταξύ Χαλκίδας και Νέας Αρτάκης. Επικράτησε η Χαλκίδα με 4-3 στα πέναλτι

### 3ος όμιλος
Στον 3ο όμιλο συμμετείχαν 16 ομάδες που προέρχονταν από την Ήπειρο, τη Θεσσαλία, τη Δυτική Μακεδονία την υπόλοιπη Στερεά και το Βόρειο Ιόνιο. Την άνοδο στην Γ΄ Εθνική Κατηγορία 2001–2002 εξασφάλισε ο Α.Ο. Κέρκυρα.

*Ο Θεσπρωτός και ο Εθνικός Κατερίνης έχουν τιμωρηθεί με αφαίρεση 6 βαθμών
*Η Αναγέννηση Άρτας έχε τιμωρηθεί με αφαίρεση 3 βαθμών
*Η Πρέβεζα έχει τιμωρηθεί με αφαίρεση ενός βαθμού

### 4ος όμιλος
Στον 1ο όμιλο συμμετείχαν 16 ομάδες που προέρχονταν από την Κεντρική και Ανατολική Μακεδονία και Θράκη. Την άνοδο στην Γ΄ Εθνική Κατηγορία 2001–2002 εξασφάλισε ο Α.Σ. Κασσάνδρα.

 
*Η Αναγέννηση Πετριτσίου και η Δόξα Δράμας έχουν τιμωρηθεί με αφαίρεση 3 βαθμών
*Ο Εδεσσαϊκός έχει τιμωρηθεί με αφαίρεση 1 βαθμού

## Πηγές
* Greece - List of Fourth Level Final Tables, rsssf.com

Κατηγορία:Δ΄ Εθνική κατηγορία ποδοσφαίρου ανδρών Ελλάδας
Κατηγορία:Εγχώρια ποδοσφαιρικά πρωταθλήματα 2000-2001
Στρατοκλής (πολιτικός από την Αμφίπολη)

Ο **Στρατοκλής** ήταν επιφανής κάτοικος της Αμφίπολης, ο οποίος μαζί με τον συμπολίτη του Ιέρακα μετέφερε προτάσεις της πόλης του στους Αθηναίους, να υποταχθεί σ' αυτούς με τη θέλησή της η Αμφίπολη. Όρος: να τους προστατεύσει η Αθήνα από τον βασιλιά της Μακεδονίας Φίλιππο. Απέρριψαν όμως τις προτάσεις αυτές οι Αθηναίοι, επειδή έδωσαν βάση στις εμπιστευτικές προτάσεις που τους είχαν κάνει το ίδιο διάστημα απεσταλμένοι του Φιλίππου (Δημοσθένης «Ολυνθιακός Α΄», 8).

## Πηγές
* Μεγάλη Ελληνική Εγκυκλοπαίδεια Πυρσός, τόμος 22, σελ. 437

Κατηγορία:Αρχαίοι Έλληνες πολιτικοί
Στρατοκλής (Αθηναίος στρατηγός)

Ο **Στρατοκλής** ήταν στρατηγός των Αθηναίων το 338 π.Χ. στη μάχη της Χαιρώνειας, στην οποία μάλλον σκοτώθηκε. Θεωρούνταν γενναίος και ικανός στρατηγός, στην αρχή μάλιστα της μάχης είχε καταβάλει τον Φίλιππο Β' που βρισκόταν απέναντί του.

## Πηγές
* Μεγάλη Ελληνική Εγκυκλοπαίδεια Πυρσός, τόμος 22, σελ. 437

Κατηγορία:Αρχαίοι Αθηναίοι
Κατηγορία:Αρχαίοι Έλληνες στρατηγοί
Στρατοκλής (στρατιωτικός από την Κρήτη)

Ο **Στρατοκλής** ήταν αρχηγός των σφενδονητών από την Κρήτη στην εκστρατεία του Κύρου του Νεότερου εναντίον του Αρταξέρξη (Ξενοφώντος «Κύρου Ανάβασις» IV, 2, 28).

## Πηγή
*Μεγάλη Ελληνική Εγκυκλοπαίδεια Πυρσός, τόμος 22, σελ. 437

Κατηγορία:Αρχαίοι Κρήτες
Στρατοκλής (Αθηναίος επώνυμος άρχοντας)

Ο **Στρατοκλής** ήταν επώνυμος άρχοντας στην Αθήνα το 425 π.Χ., όταν με ψήφισμα της Εκκλησίας του Δήμου αυξήθηκαν οι φόροι των συμμάχων στο διπλάσιο, ενώ ενεγράφησαν στον κατάλογο των πόλεων που πλήρωναν φόρους και κάποιες οι οποίες έως τότε εξαιρούνταν απ' αυτούς.

## Πηγές
* Μεγάλη Ελληνική Εγκυκλοπαίδεια Πυρσός, τόμος 22, σελ. 437

Κατηγορία:Αρχαίοι Αθηναίοι
Κατηγορία:Επώνυμοι άρχοντες
Στρατοκλής (Αθηναίος ρήτορας)

Ο **Στρατοκλής** ήταν Αθηναίος ρήτορας και πολιτικός, γιος του Ευθύδημου. Φιλοχρήματος και καυχησιολόγος, υπήρξε ο κύριος κατήγορος του Δημοσθένη στην υπόθεση των χρημάτων του Αρπάλου. Είχε εισηγηθεί ψήφισμα προς τιμήν του ρήτορα Λυκούργου.

## Πηγές
* Μεγάλη Ελληνική Εγκυκλοπαίδεια Πυρσός, τόμος 22, σελ. 433

Κατηγορία:Αρχαίοι Αθηναίοι
Κατηγορία:Αρχαίοι Έλληνες ρήτορες
Κατηγορία:Αρχαίοι Έλληνες πολιτικοί
Θίοντορ Λονγκ

Ο **Θίοντορ Ρούφους «Τέντι» Λονγκ** (γεννήθηκε στις 15 Σεπτεμβρίου 1947) είναι Αμερικανός πρώην επαγγελματίας παλαιστής, μάνατζερ παλαιστών, πρώην διαιτητής αγώνων επαγγελματικής πάλης και τηλεοπτική προσωπικότητα της επαγγελματικής πάλης.

## Καριέρα

### [[WWE#National Wrestling Alliance|NWA]] & [[World Championship Wrestling|WCW]]
Ο Λονγκ ξεκίνησε ως υπηρετικό προσωπικό για παλαιστές το 1985. Συνέχισε ως διαιτητής στην εταιρεία NWA και διεύθυνε σπουδαίους αγώνες. Έγινε ξεχωριστός, όταν απέκτησε χαρακτήρα αντιπαθητικού προς το κοινό διαιτητή, με τις αποφάσεις του. Κόστισε σε πολλούς αγαπητούς παλαιστές, νίκες και τελικά απολύθηκε σεναριακά, για να συνεχίσει ως μάνατζερ παλαιστών. Εκτός του NWA, εμφανίστηκε και στο WCW. Έγινε μάνατζερ για πολλούς παλαιστές, γνωστούς και ανερχόμενους.

### [[WWE]]
Ο εξαιρετικός του χαρακτήρας, τον οδήγησε το 1999, στην πιο ισχυρή εταιρεία πάλης, το WWE. Εκεί, επέστρεψε σε ρόλο διαιτητή, όπου έμεινε ως το 2002. Από το 2002 ως το 2004, έγινε μάνατζερ και στην εταιρεία του WWE, για τους Μαρκ Χένρι, Ντι Λο Μπράουν, Ρόντεϊ Μακ και άλλους.

#### Γενικός Διευθυντής
Το 2004 έγινε Γενικός Διευθυντής του σόου SmackDown και είχε ρόλο συμπαθητικό προς το κοινό, λόγω του ότι έδινε στους θεατές αυτό που ήθελαν να δουν. Ο Λονγκ είχε μια κόντρα με τον Έρικ Μπίσοφ το 2005, όταν και πάλεψαν για να λύσουν τις διαφορές τους. Το 2007 έγινε Βοηθός της νέας Γενικής Διευθύντριας, Βίκι Γκερέρο και έφυγε από αυτή την θέση το 2008, για να αναλάβει την διεύθυνση του σόου ECW. Εκεί έμεινε για έναν χρόνο, αφού το 2009 η θέση του Γενικού Διευθυντή του SmackDown, έμεινε κενή και ανέλαβε εκ νέου το σόου. Το 2012 ο Λονγκ ξεκίνησε μια κόντρα με τον Γενικό Διευθυντή του Raw, Τζον Λορινάιτις, ο οποίος μέσω αγώνα παλαιστών της επιλογής τους, νίκησε και κέρδισε το δικαίωμα να είναι Γενικός Διευθυντής και σε Raw και σε SmackDown. Μετά την απόλυση του Λορινάιτις, την διεύθυνση του SmackDown ανέλαβε ο Μπούκερ Τι και ο Λονγκ έγινε ο κυριότερος σύμβουλος του. Αφού δεν χρησιμοποιήθηκε για ένα χρόνο, αποδεσμεύτηκε τον Ιούνιο του 2014 όταν δεν ανανέωσε το συμβόλαιο του.

## Παραπομπές


## Πηγές
* IMDb.com
Κατηγορία:Επαγγελματίες παλαιστές
Γκιτέγκα (επαρχία)

thumb|250px|right|Άποψη της Γκιτέγκα
thumb|250px|right|Η Μουσασά, προάστιο της Γκιτέγκα
Η **Επαρχία Γκιτέγκα** (κιρούντι: Gitega) είναι μια από τις 17 επαρχίες του Μπουρούντι. Βρίσκεται κεντρικά του Μπουρούντι. Έχει έκταση 1.979 τ.χλμ. και πληθυσμό 628.872 κατοίκων με πυκνότητα 0,1 κατοίκων ανά τ.χλμ. Πρωτεύουσα είναι η Γκιτέγκα.

## Κοινότητες
Η Επαρχία Γκιτέγκα διαιρείται σε 11 κοινότητες:

* Γκιέτα
* Γκισούμπι
* Γκιτέγκα
* Ιτάμπα
* Μακεμπούκο
* Μουταχο
* Μπουγκεντάντα
* Μπουκιρασάζι
* Μπουράζα
* Ναυνρουσάνγκε
* Ρυανσόρο

## Δείτε επίσης
* Επαρχίες του Μπουρούντι

## Παραπομπές


## Εξωτερικοί σύνδεσμοι
* 

Κατηγορία:Επαρχίες του Μπουρούντι
Καγιάνζα (επαρχία)

Η **Επαρχία Καγιάνζα** (κιρούντι: Province de Kayanza) είναι μια από τις 17 επαρχίες του Μπουρούντι. Βρίσκεται βορειοδυτικά του Μπουρούντι. Έχει έκταση 1.233 τ.χλμ. και πληθυσμό 458.815  κατοίκων με πυκνότητα 372,2 κατοίκων ανά τ.χλμ. Πρωτεύουσα είναι η Καγιάνζα.

## Κοινότητες
Η Επαρχία Καγιάνζα διαιρείται σε 9 κοινότητες:

* Γκαόμπο
* Γκατάρα
* Καγιανζά
* Καμπαρόρε 
* Ματόνγκο
* Μουρούτα
* Μποταγκάνζουα
* Μουζάνγκα
* Ράνγκο

## Δείτε επίσης
* Επαρχίες του Μπουρούντι

## Παραπομπές


Κατηγορία:Επαρχίες του Μπουρούντι
Κανκούζο (επαρχία)

Η **Επαρχία Κανκούζο** (γαλλικά: Province de Cankuzo) είναι μια από τις 17 επαρχίες του Μπουρούντι. Βρίσκεται βορειοανατολικά του Μπουρούντι. Έχει έκταση 1.965 τ.χλμ. και πληθυσμό 172.477 κατοίκων με πυκνότητα 87,8 κατοίκων ανά τ.χλμ. Πρωτεύουσα είναι η Κανκούζο.

## Κοινότητες
Η Επαρχία Κανκούζοδιαιρείται σε 5 κοινότητες:

* Γκισαγκάρα
* Κανκούζο
* Κενταζουρού
* Κιγκάμπα
* Μισίχα

## Δείτε επίσης
* Επαρχίες του Μπουρούντι

## Παραπομπές


Κατηγορία:Επαρχίες του Μπουρούντι
Καρούζι (επαρχία)

Η **Επαρχία Καρούζι** (γαλλικά: Province de Karuzi) είναι μια από τις 17 επαρχίες του Μπουρούντι. Βρίσκεται βόρεια του Μπουρούντι. Έχει έκταση 1.457 τ.χλμ. και πληθυσμό 384.187 κατοίκων με πυκνότητα 263,6 κατοίκων ανά τ.χλμ. Πρωτεύουσα είναι η Καρούζι.

## Κοινότητες
Η Επαρχία Καρούζι διαιρείται σε 7 κοινότητες:

* Γκιχογκάζι
* Γκιταραμούκα
* Μουτούμπα
* Μπουγκνυούζι
* Μπουίγκα
* Νυαμπικέρε
* Σόμπο

## Δείτε επίσης
* Επαρχίες του Μπουρούντι

## Παραπομπές


Κατηγορία:Επαρχίες του Μπουρούντι
Κιμπιτόκε (επαρχία)

Η **Επαρχία Κιμπιτόκε** (γαλλ. *Province de Cibitoke*) είναι μια από τις 17 επαρχίες του Μπουρούντι. Βρίσκεται βορειοδυτικά του Μπουρούντι. Έχει έκταση 1.636 τετρ. χιλιόμετρα και πληθυσμό 385.438 κατοίκων με πυκνότητα 235,6 κατοίκων ανά τετρ. χιλιόμετρο. Πρωτεύουσα είναι η Κιμπιτόκε.

## Κοινότητες
Η Επαρχία Κιμπιτόκε χωρίζεται σε 6 κοινότητες:

* Μαμπάγι
* Μουγκίνα
* Μούρβι
* Μπουγκάντα
* Μπουκινανυάνα
* Ρουγκόμπο

## Δείτε επίσης
* Επαρχίες του Μπουρούντι

## Παραπομπές


Κατηγορία:Επαρχίες του Μπουρούντι
Τραμ Βόλου

Το **τραμ του [[Βόλος|Βόλου]]** λειτούργησε από το 1898 έως το 1939, από το 1941 έως το 1944 και το 1950, αλλά τελικώς χωρίς επιτυχία. Το 1993 με πρωτοβουλία της Δημοτικής Επιχείρησης Μελετών – Κατασκευών Βόλου *(Δ.Ε.ΜΕ.ΚΑ.Β.)* και του Διευρωπαϊκού Γραφείου Μελετών EuroTrans consulting (Γραφείο Βουγιούκα) ετοιμάστηκε μία πρόταση στο Κοινοτικό πρόγραμμα ECOS Ouverture για ανταλλαγή εμπειρίας σε θέματα αστικών συγκοινωνιών, και συγκεκριμένα στην ανάπτυξη μέσων σταθερής τροχιάς σε πόλεις μεσαίου μεγέθους, μεταξύ του Δήμου Βόλου και των αδελφοποιημένων πόλεων του Λε Μαν (Γαλλία) και Πλέβεν (Βουλγαρία), η οποία και εγκρίθηκε από την Ευρωπαϊκή Επιτροπή. Για το Βόλο η πρόταση προέβλεπε μία προκαταρκτική μελέτη σκοπιμότητας για τη διερεύνηση δημιουργίας δικτύου τραμ, την πρώτη ίσως σε Ελληνική πόλη της επαρχίας. Η μελέτη αυτή αποτελεί μια πρώτη προσπάθεια διερεύνησης για τη δημιουργία μέσου σταθερής τροχιάς στον Βόλο.

## Προτεινόμενες Γραμμές

***Γραμμή Α:** *Μήκους 5,2 χλμ.*, από Νέα Ιωνία *([[Πανθεσσαλικό Στάδιο|Πανθεσσαλικό Ολυμπιακό Στάδιο]])* έως Άναυρο *(Ναυτικό Όμιλο Βόλου)*, αξιοποιώντας την υφιστάμενη υποδομή του Ο.Σ.Ε. (1,2 χλμ. από διάβαση Μ. Παπαρήγα έως Σιδηροδρομικό Σταθμό Ο.Σ.Ε./οδός Γρ. Λαμπράκη) και ακολουθώντας την ιστορική διαδρομή του ατμήλατου τροχιόδρομου στο κέντρο της πόλης, διάδρομος που προφανώς είναι ιδιοκτησίας Ο.Σ.Ε. και μπορεί να αποδοθεί για χρήση από το Τραμ. Μελλοντικές επεκτάσεις από Νέα Ιωνία έως Βιομηχανική Περιοχή (ακτίνα μέσω της υφιστάμενης σιδηροδρομικής γραμμής), και από Άναυρο έως Αγριά (μέσω του διαδρόμου της σιδηροδρομικής γραμμής Πηλίου).

***Γραμμή Β:** *Μήκους 4,8 χλμ.*, από Αϊβαλιώτικα έως Άναυρο μέσω οδών Αθηνών *([[Πανεπιστήμιο Θεσσαλίας]])*, Ζάχου, Παγασών, Αναλήψεως, Αγίου Δημητρίου, Σταδίου. Μελλοντική επέκταση από Αϊβαλιώτικα έως Νέες Παγασές *(προαστιακός τροχιόδρομος)*.

***Γραμμή Γ:** *Μήκους 4,5 χλμ.* (1,9 χλμ. μονόδρομοι), από Νεάπολη έως Αηδονοφωλιές μέσω οδών Σέκερη, Γρ. Λαμπράκη, Αργοναυτών, Κ. Καρτάλη / Ελ. Βενιζέλου (Ιωλκού).

## Πηγές
* https://web.archive.org/web/20131215122032/http://www.spoudmet.civil.upatras.gr/2003/pdf/08_04.pdf

## Εξωτερικοί σύνδεσμοι
* Φωτογραφίες και ιστορικό του τραμ.

Βολος
Τραμ
Κιρούντο (επαρχία)

Η **Επαρχία Κιρούντο** (κιρούντι: *Kirundo*) είναι μια από τις 17 επαρχίες του Μπουρούντι. Βρίσκεται βόρεια του Μπουρούντι. Έχει έκταση 1.703 τ.χλμ. και πληθυσμό 502.171 κατοίκων με πυκνότητα 294,9  κατοίκων ανά τ.χλμ. Πρωτεύουσα είναι η Κιρούντο.

## Κοινότητες
Η Επαρχία Κιρούντο διαιρείται σε 7 κοινότητες:

* Βούμπι
* Γκιτόμπε
* Κιρούντο
* Μποαμπαράνγκουε
* Μπουγαμπίρα
* Μπουσόνι
* Ντέγκα

## Δείτε επίσης
* Επαρχίες του Μπουρούντι

## Παραπομπές


Κατηγορία:Επαρχίες του Μπουρούντι
Ορεινό Άνδρου

Το **Ορεινό** (ή **Σάσας**) είναι χωριό στην Άνδρο σε μία πλαγιά του όρους Γερακώνας, σε υψόμετρο περίπου 210 μέτρα με πληθυσμό 20 κατοίκων (απογραφή 2021). Απέχει από τη Χώρα 10 χλμ. και από το Γαύριο 26 χλμ. Στην ευρύτερη περιοχή του χωριού υπάρχει ο Μεγάλος Ποταμός, που διασχίζει όλη την Άνδρο, και η Μονή Πανάχραντου.

## Παραπομπές


Κατηγορία:Χωριά της περιφερειακής ενότητας Άνδρου
Μακάμπα (επαρχία)

Η **Επαρχία Μακάμπα** (κιρούντι: Makamba) είναι μια από τις 17 επαρχίες του Μπουρούντι. Βρίσκεται κεντρικά του Μπουρούντι. Έχει έκταση 1.960 τ.χλμ. και πληθυσμό 357.492 κατοίκων με πυκνότητα 182,4 κατοίκων ανά τ.χλμ. Πρωτεύουσα είναι η Μακάμπα.

## Κοινότητες
Η Επαρχία Μακάμπα διαιρείται σε 6 κοινότητες:

* Βουγκίζο
* Καγιονγκόρο
* Κιμπάγκο
* Νυάνζα Λακ
* Μαμπάντα
* Μακάμπα

## Δείτε επίσης
* Επαρχίες του Μπουρούντι

## Παραπομπές


Κατηγορία:Επαρχίες του Μπουρούντι
Ομαδικό Πρωτάθλημα Γυναικών (TNA)

Το **Ομαδικό Πρωτάθλημα Γυναικών (TNA)** ήταν ένας τίτλος επαγγελματικής πάλης, για γυναίκες παλαιστές, που ανήκε στην εταιρεία πάλης Total Nonstop Action Wrestling.

## Ιστορία
Ο τίτλος αυτός, δημιουργήθηκε τον Αύγουστο του 2009. Πρώτες πρωταθλήτριες στις 20 του Αυγούστου, έγιναν οι Σαρίτα και Τέιλορ Γουάιλντ. Το 2012, ο Έρικ Γιάνγκ, έγινε ο πρώτος άνδρας που κατακτά τον τίτλο, στο πλευρό της Ο Ντι Μπι. Οι δυο τους ήταν οι τελευταίοι πρωταθλητές και σημείωσαν ρεκόρ κατοχής των τίτλων, αφού τους κατείχαν για 478 ημέρες.

## Πρωταθλήτριες

## Δείτε επίσης
* Παγκόσμιο Πρωτάθλημα Βαρέων Βαρών (TNA)
* Τηλεοπτικό Πρωτάθλημα (TNA)
* Ομαδικό Πρωτάθλημα TNA
* Πρωτάθλημα Κατηγορίας Χ (TNA)
* Γυναικείο Πρωτάθλημα TNA

## Πηγές
* Η επίσημη ιστοσελίδα του TNA

Κατηγορία:Επαγγελματική Πάλη
Μπλοκμπάστερ

μικρογραφία|Ουρά κόσμου για το ''Όσα Παίρνει ο Άνεμος'', στην Πανασκόλα το 1947.
**Μπλοκμπάστερ** ονομάζεται η πολύ δημοφιλής ή επιτυχημένη κινηματογραφική παραγωγή. Για να χαρακτηριστεί μια ταινία μπλοκμπάστερ, συνήθως χρειάζεται να είναι μεγάλου μεγέθους, τόσο ως προς το σενάριο, όσο και ως προς την παραγωγή.

Ο όρος για τον κινηματογράφο χρησιμοποιήθηκε για πρώτη φορά για εισπρακτικές επιτυχίες όπως το *[[Κβο Βάντις (ταινία, 1951)|Κβο Βάντις]]* και το *[[Μπεν Χουρ (ταινία)|Μπεν-Χουρ]]*, αλλά πήρε την πλήρη του διάσταση όταν χρησιμοποιήθηκε για την περιγραφή της επιτυχίας της ταινίας *[[Τα σαγόνια του καρχαρία]]* του Στίβεν Σπίλμπεργκ, δημιουργώντας μια ολόκληρη κατηγορία ταινιών (blockbuster era).  Προέρχεται δε από όρο που χρησιμοποιούσαν οι Αμερικανικές εφημερίδες την περίοδο των αρχών του 1940 για να περιγράψουν ισχυρές βόμβες (blockbuster bomb) της RAF ικανές να καταστρέψουν ολόκληρα οικοδομικά τετράγωνα, γνωστές επίσης και με τον όρο "cookies" ("μπισκότα").

## Παραπομπές


Κατηγορία:Ιστορία του κινηματογράφου
Κατηγορία:Ορολογία φιλμ και βίντεο
Υπουργείο Πολιτισμού και Επιστημών

Το **Υπουργείο Πολιτισμού και Επιστημών** ήταν υπεύθυνο για την προστασία, διάσωση και προβολή της πολιτιστικής κληρονομιάς και την  ανάπτυξη των επιστημών στην Ελλάδα για την περίοδο 1971-1985.

## Ιστορία
Το Υπουργείο Πολιτισμού και Επιστημών δημιουργήθηκε από την Κυβέρνηση Γεωργίου Παπαδόπουλου της Χούντας των Συνταγματαρχών. Στις 26 Ιουλίου 1985 με το Ν. 1558/1985 το Υπουργείο Πολιτισμού και Επιστημών μετονομάστηκε σε Υπουργείο Πολιτισμού.

## Διατελέσαντες υπουργοί

## Παραπομπές


Κατηγορία:Πρώην υπουργεία της Ελλάδας
Ντίβον Χιουτζ

Ο **Ντίβον Έτζερ Χιουτζ** (*Devon Edger Hughes*, 1 Αυγούστου 1972) είναι Αμερικανός παλαιστής, περισσότερο γνωστός στα ρινγκ, απλά ως "Ντίβον" ή ως "Ντίβον Ντάντλεϊ". Έχει συμβόλαιο με το WWE.

Στο μεγαλύτερο μέρος της καριέρας του, ο Ντίβον πάλευε σαν ομάδα με τον Μαρκ Λο Μόνακο (γνωστός ως Μπούμπα Ρέι). Μαζί απέκτησαν φήμη στο χώρο της πάλης και κατέκτησαν πολλά ομαδικά πρωταθλήματα.

## Καριέρα
### Πρώτα Χρόνια
Ξεκίνησε να προπονείται για την επαγγελματική πάλη το 1992 και εκπαιδεύτηκε απο τον θρυλικό παλαιστή Τζόνι Ροντζ. Έπειτα άρχισε να παλεύει στην ανεξάρτητη σκηνή της πάλης, συμμετέχοντας σε αγώνες μικρότερων ανεξάρτητων εταιρειών στη Βορειοανατολική Αμερική.

### [[Extreme Championship Wrestling|ECW]]
Από το 1996 έως το 1999 έγινε γνωστός στο ECW, ως Ντίβον Ντάντλεϊ, στο πλευρό του Μπούλι Ρέι, ο οποίος τότε είχε το ψευδώνυμο Μπου Μπου Ρέι Ντάντλεϊ. Εκεί κέρδισαν όλες τις κορυφαίες ομάδες και κατέκτησαν οκτώ φορές το ομαδικό πρωτάθλημα της εταιρείας, κάτι που αποτελεί ρεκόρ.

### [[WWE]]
Το 1999, υπέγραψαν στο WWE και συνέχισαν να εντυπωσιάζουν. Για μερικό διάστημα στην νέα τους δουλειά, είχαν και τρίτο μέλος της ομάδας, τον Σπάικ Ντάντλεϊ. Στο WWE είχαν ανάλογη επιτυχία με το ECW, με πολλούς ομαδικούς τίτλους και σπουδαίους αγώνες και αντιπαλότητες.

### [[TNA]]
Στις 5 Ιουλίου 2005, το συμβόλαιό τους έληξε και δεν ανανεώθηκε, ενώ στην συνέχεια υπήρξε αντιπαράθεση για τη μη χρήση του ψευδωνύμου Ντάντλεϊ, σε άλλες εταιρείες. Συνέχισαν στο TNA, με τα ψευδώνυμα "Μπράδερ Ντίβον" και "Μπράδερ Ρέι". Η πορεία τους και στη νέα εταιρεία είχε τρία ομαδικά πρωταθλήματα.

Το 2010, η ομάδα χωρίστηκε και οι δύο παλαιστές ξεκίνησαν κόντρα μεταξύ τους. Μετά το τέλος της οι δύο τους συνέχισαν σόλο καριέρα και απέβαλλαν το ψευδώνυμο "Μπράδερ". Ο Ντίβον δεν κατάφερε να μείνει στη κορυφή και είχε αντιπαλότητες με ανερχόμενους παλαιστές. Για 192 μέρες ήταν ο κάτοχος του Τηλεοπτικού Πρωταθλήματος. Αφού αποδεσμεύτηκε, ο Ντίβον επέστρεψε ως μέλος των Ace's & Eight's (Έισις & Έιτς) τον Οκτώβριο του 2012 και έγινε ο Τηλεοπτικός Πρωταθλητής. Τον Αύγουστο του 2013 ο Ντίβον αποδεσμεύτηκε απο το TNA. Τον Ιούνιο του 2014, το TNA αναγνώρισε την θρυλική ομάδα των Ντίβον και Ρέι, όταν τους ένταξε στο TNA Hall of Fame. Μετά ο Ντίβον επέστρεψε ξανά στο TNA ως ενεργός παλαιστής.

## Πηγές

* Προφίλ στο OWoW.com
* Προφίλ στο IMDb.com

Κατηγορία:Επαγγελματίες παλαιστές
Κατηγορία:Επαγγελματίες παλαιστές του TNA
Υπουργείο Πολιτισμού

Το **Υπουργείο Πολιτισμού** (συντομογραφία: ) συγκροτήθηκε στις 26 Ιουλίου 1985 από την κυβέρνηση Ανδρέα Παπανδρέου με καθήκοντα την προστασία, τη διάσωση και προβολή της πολιτιστικής κληρονομιάς, καθώς και την ανάπτυξη των τεχνών στην Ελλάδα, σε συνέχεια του προηγούμενου Υπουργείου Πολιτισμού και Επιστημών. Καταργήθηκε το 2009, όταν συγχωνεύθηκε με το Υπουργείο Τουριστικής Ανάπτυξης στο Υπουργείο Πολιτισμού και Τουρισμού. Επανασυστάθηκε στις 27 Ιουνίου 2023 από τη μεταφορά της Γενικής Γραμματείας Αθλητισμού του ΥΠΠΟΑ στο Υπουργείο Παιδείας και Θρησκευμάτων.

## Ιστορία
Συνοπτικά, οι ονομασίες του Υπουργείου ήταν οι εξής:

* Στις 25 Ιουνίου 2013, με το Π.Δ. 118/2013, το Υπουργείο Παιδείας και Θρησκευμάτων, Πολιτισμού και Αθλητισμού μετονομάστηκε σε Υπουργείο Παιδείας και Θρησκευμάτων και ιδρύθηκε το Υπουργείο Πολιτισμού και Αθλητισμού.
* Στις 27 Ιανουαρίου 2015, με το Π.Δ. 24/2015 οι υπηρεσίες του Υπουργείου Πολιτισμού και Αθλητισμού συγχωνεύτηκαν με τις υπηρεσίες του μέχρι πρότινος Υπουργείου Παιδείας και Θρησκευμάτων στο νεοσύστατο Υπουργείο Πολιτισμού, Παιδείας και Θρησκευμάτων.
* Στις 22 Σεπτεμβρίου 2015 με το Π.Δ. 70/2015 πραγματοποιήθηκε ανασύσταση του Υπουργείου Πολιτισμού και Αθλητισμού, με αρμοδιότητες όπως αυτό είχε έως και πριν το Π.Δ. 24/2015.

## Διοικητική διάρθρωση

## Διατελέσαντες Υπουργοί Πολιτισμού

## Διατελέσαντες υπουργοί Πολιτισμού και Αθλητισμού

## Παραπομπές


## Εξωτερικοί σύνδεσμοι
* 

*
Κατηγορία:Νυν υπουργεία της Ελλάδας
Ελλάδα
Ιωάννης-Μαρία Στρατηγόπουλος

Ο **Ιωάννης-Μαρία Στρατηγόπουλος*** *ήταν ευγενής από τη Ρόδο.

## Βιογραφία
Όταν το 1522 κατέλαβαν το νησί οι Τούρκοι, κατέφυγε στην Ιταλία. Ευρισκόμενος στη Μπολόνια το 1530, πήρε από τον αυτοκράτορα Κάρολο Ε' το έγγραφο με το οποίο δωρήθηκε η Μάλτα στους Ιππότες του Αγίου Ιωάννου της Ιερουσαλήμ. Την ίδια χρονιά ο Μέγας Μάγιστρος των Ιπποτών του ανέθεσε αποστολή στη Μεθώνη. Γύρισε στη Μάλτα το 1531 και εντάχθηκε στη ναυτική μοίρα με διοικητή τον Βερνάρδο Σαλβιάτι, η οποία θα επιχειρούσε κατά της Μεθώνης. Η επίθεση, που στηρίχθηκε σε δικό του σχέδιο, απέτυχε. Πάντως, του επιφυλάχθηκαν τιμές. Τον έκαναν Ιππότη του τάγματος και έκτοτε έμεινε γνωστός στη δύση ως ο Έλληνας Ιππότης (Cavalier Greco).

Εγκαταστάθηκε στη Φλωρεντία και πήρε μέρος σε συνωμοτικές ενέργειες εναντίον του δούκα Αλεξάνδρου των Μεδίκων. Το 1535 απεστάλη ως πρέσβης της Φλωρεντίας στον Κάρολο Ε', τον οποίο συνόδευσε στην εκστρατεία του εναντίον του Χαϊρεντίν Μπαρμπαρόσσα. Φαίνεται ότι τα τελευταία χρόνια της ζωής του τα πέρασε στη Γαλλία, στην αυλή της Αικατερίνης των Μεδίκων.

## Πηγές
*Μεγάλη Ελληνική Εγκυκλοπαίδεια Πυρσός, τόμος 22, σελ. 426

Κατηγορία:Έλληνες ευγενείς